شەفەق نیوز/ وەزارەت ناوخۆ، ئمڕوو سێشەمە، خەوەردا لە کۆمەڵێگ تاوانبار مەترسیدار لە مەیدان تەحریر، ناوەند ناڕەزایەتیەگان لە ناوڕاس بەغداد پایتەخت.
وەزارەتەگە لە بەیاننامەیگ رەسیە ئاژانس شەفەق نیوز وت: دەزگا ئەمنیەگانمان لە ساعەتەیل گوزەیشتە و لەوه‌ر  رووشنایی ئەنجام لێکۆڵینەوە سەرەکیەگان لە رووداوەیل شەو یەکشەممە-دووشەممە، رەوانگەی کۆمەڵێگ  تاوانبار مەترسیدار کردن ك  تەقەلادەی ئه‌را  ئاژاوە ناین و  دەسوشانن له‌  خۆپیشاندەرەیل  تا لە ناوەو مرافە بکەن وەل دەزگا ئەمنیەگان ک هاتنە ئەرا مقەیەتی ئارامی مەیدانەگە، و ماف ئاشکراکردن ئاشتەوایانەی  خواسته‌یلیان .
وتیش؛ دووارە دووپاتکەیمن لە رینمایل فەرماندەی گشتی هێزە چەکدارەگان لە تەقەنه‌کردن له‌ خۆپیشاندەرەیل لەوەر هەر هووکاریگ بویە، و فەرمان سەختیگ لەی باوەتە دەرچگە.
